Teknillisen fysiikan laitos

Teknillisen fysiikan laitos on vuodesta 1953 toiminut alun perin Teknillisen korkeakoulun, nyttemmin Aalto-yliopiston osasto tai laitos. Vuonna 1945 aloitti ensimmäinen professuuri tutkimusalana teknillinen fysiikka. Vuodesta 2010 alkaen Teknillisen fysiikan laitos on osa Aalto-yliopiston perustieteiden korkeakoulua. Laitoksen tavoitteena on kouluttaa fysiikkaan ja matematiikkaan suuntautuneita diplomi-insinöörejä ja tekniikan tohtoreita. Laitoksella keskitytään lähinnä tiiviin aineen ja materiaalien fysiikkaan, kvanttifysiikkaan ja nano-optiikkaan sekä edistyneisiin energiatietieteisiin. 

Teknillisen fysiikan opetusalaan on sen historian aikana kuulunut kunkin ajankohdan teknisen kehityksen uusimmat alueet kuten:

 optiikka
 materiaalifysiikka ja puolijohteet
 ydinenergia
 automaatio
 elektroniikka
 tietotekniikka
 systeemianalyysi
 biofysiikka ja lääketieteellinen tekniikka
 nanoteknologia ja nanofysiikka
 kvanttilaskenta

Katso myös 
 Erkki Laurila, alan perustaja Suomessa
 Olli Lounasmaa, joka toimi pitkään kylmälaboratorion johtajana
 Teuvo Kohonen, joka on kehittänyt neuroverkkoteorioita.
 Risto M. Nieminen
 Olli Ikkala

Lähteet

Aiheesta muualla 
 Teknillisen fysiikan laitos
 Teknillisen fysiikan historia
 Aalto-yliopiston historia